Esposición Universal

Esposición Universal ye'l nome xenéricu de varies esposiciones de gran envergadura celebraes per tol mundu dende la segunda metá del sieglu XIX. La organización que s'ocupa oficialmente de nomar les ciudaes organizadores d'esti tipu d'eventos ye'l Bureau International des Expositions (BIE).

Les esposiciones aprobaes pol BIE pueen ser consideraes universales, internacionales o especializaes, con una duración d'ente 3 y 6 meses. Sicasí, cualesquier país o ciudá pue entamar feries y esposiciones asemeyaes ensin el patronazgu del BIE.

El conceutu d'esposición universal contribuyó fuertemente a la comunicación social de los llogros imperialistes, al incorporase como curiosidaes elementos etnográficos propios de les cultures dominaes por parte de les grandes potencies imperiales.

D'esti mou, nestes mega-feries amosábense los grandes avances de la invención teunolóxica al llau de les últimes espresiones (aceutaes pola Academia) del arte.

 Ver tamién 
 Llista d'esposiciones universales

 Referencies 

 Enllaces esternos 
 http://www.expo92.es
 Expo 67 

Categoría:Esposiciones